Document ID: 32011R0909
Publication Date: 2011-09-08

Content:
REGOLAMENT TA’ IMPLIMENTAZZJONI TAL-KUMMISSJONI (UE) Nru 909/2011
tat-8 ta’ Settembru 2011
li jistabbilixxi l-forma u l-kontenut tal-informazzjoni dwar il-kontabilità li għandha tiġi sottomessa lill-Kummissjoni għall-fini tal-approvazzjoni tal-kontijiet tal-FAEG u tal-FAEŻR kif ukoll għall-finijiet ta' monitoraġġ u previżjoni
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1290/2005 tal-21 ta' Ġunju 2005 dwar il-finanzjament tal-Politika Agrikola Komuni (1), u b'mod partikolari l-Artikolu 42 tiegħu,
Billi:
(1)
L-Artikolu 8(1) tar-Regolament tal-Kummissjoni (KE) Nru 885/2006 tal-21 ta’ Ġunju 2006 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1290/2005 dwar l-akkreditazzjoni tal-aġenziji tal-ħlas [pagamenti] u ta’ korpijiet oħrajn u l-approvazzjoni tal-kontijiet tal-FAEG u tal-FAEŻR (2) jipprovdi li għandhom jiġu stabbiliti l-forma u l-kontenut tal-informazzjoni dwar il-kontabilità msemmija fl-Artikolu 7(1)(c) ta' dak ir-Regolament u l-mod kif għandha tintbagħat lill-Kummissjoni.
(2)
Il-forma u l-kontenut tal-informazzjoni dwar il-kontabilità li trid tiġi sottomessa lill-Kummissjoni għall-fini li jiġu approvati l-kontijiet tal-Fond Agrikolu Ewropew ta' Garanzija (FAEG) u tal-Fond Agrikolu Ewropew għall-Iżvilupp Rurali (FAEŻR) kif ukoll għall-finijiet ta' monitoraġġ u previżjoni, attwalment huma stipulati fir-Regolament tal-Kummissjoni (KE) Nru 825/2010 (3).
(3)
L-Annessi għar-Regolament (UE) Nru 825/2010 ma jistgħux jintużaw għall-finijiet maħsuba tagħhom fis-sena finanzjarja 2012. Ir-Regolament (KE) Nru 825/2010 għandu għalhekk jiġi rrevokat u ssostitwit b'regolament ġdid li jistabbilixxi l-forma u l-kontenut tal-informazzjoni dwar il-kontabilità għal dik is-sena finanzjarja.
(4)
Il-miżuri pprovduti f'dan ir-Regolament huma skont l-opinjoni tal-Kumitat għall-Fondi Agrikoli,
ADOTTAT DAN IR-REGOLAMENT:
Artikolu 1
Il-forma u l-kontenut tal-informazzjoni dwar il-kontabilità msemmija fl-Artikolu 7(1)(c) tar-Regolament (KE) Nru 885/2006 u l-mod kif għandha tintbagħat lill-Kummissjoni għandhom ikunu kif stabbilit fl-Annessi I (it-Tabella X), II (Speċifikazzjonijiet tekniċi għat-trasferiment ta' fajls tal-kompjuter lill-FAEG u lill-FAEŻR), III (Aide-mémoire) u IV (Struttura tal-kodiċijiet tal-baġit tal-FAEŻR [F109]) għal dan ir-Regolament.
Artikolu 2
Ir-Regolament (UE) Nru 825/2010 huwa rrevokat b'seħħ mis-16 ta’ Ottubru 2011.
Artikolu 3
Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Għandu japplika mis-16 ta’ Ottubru 2011.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-8 ta’ Settembru 2011.

Metadata:
Eurovoc Level 1 Categories: 100148
100152
100146
100158
100144
Eurovoc Level 2 Categories: 100204
100261
100177
100230
100188
100187
Eurovoc Level 3 Categories: 1018
2515
3641
4006
1005
1155
All Eurovoc Categories: 1052
1542
3645
58
5886
6013